**Descriere club**

Clubul are drept scop sprijinirea, stimularea, dezvoltarea si valorificarea activitãtilor de creatie stiintificã si tehnicã, dar si cultural - artisticã, precum si apãrarea drepturilor de autor ale membrilor sãi, diversificarea activitãtilor de cercetare stiintificã si dezvoltare tehnologicã, de proiectare, de investigare tehnico-stiintificã si artisticã, de microproductie etc.

**Activitate 1**

***Expozitii de inventică***

În sălile clubului sunt expuse anumite elemente legate de inventică. Prima surpriză este de a descoperi numeroase nume puțin cunoscute marelui public, dar care sunt atașate unor importante descoperiri sau opere. Ca exemple: Dimitrie Brândză (1846-1895), fondatorul Grădinii Botanice din București, autorul primului studiu în care sunt prezentate toate plantele care se aflau pe teritoriul României; inginerul Dumitru Daponte (1894-1956), pionier al cinematografiei tridimensionale; Ștefan Hepites (1851-1922), care a pus bazele meteorologiei și seismologiei științifice în România; Alexandru Ciurcu (1854-1922), inventator al motorului cu reacție; exploratorul Iuliu Popper (1857-1893); Lazăr Edeleanu (1862-1941), descoperitorul unui procedeu de rafinare a produselor petroliere; marinarul Ion Paulat (1873-1954), inventator al hidroavionului; frații Ianache Manakia (1878-1954) și Milton Manakia (1882-1964), pionieri ai fotografiei și ai filmului documentar din Peninsula Balcanică; Augustin Maior (1882-1963), in­ventator al telefoniei multiple; Constantin Budeanu (1886-1959), inventatorul reostatului cu lichid; inginerul Aurel Perșu (1890-1977), inventatorul unui automobil aerodinamic; matematicianul Petre Sergescu (1893-1954), fondatorul istoriei științei în Franța; marele fizician Alexandru Proca (1897-1955), fondatorul școlii de fizică teoretică în Franța; Ion Basgan (1902-1980), inventatorul forajului cu aplicarea sonicității; Pius Servien (1902-1959), fondatorul esteticii matematice; Isidore Isou (1925-2007), creatorul letrismului; și artistul plastic Paul Neagu (1938-2004).

**Activitate 2**

***Workshop-uri***

Dezvolta teme de inventica adaptate varstei copiilor, cu scopul de a parcurge toate etapele prin care o idee inovatoare devine un produs si de a realiza fizic acest produs, indiferent de materialul din care urmeaza sa fie produs.

Antrenati intr-un mediu prietenos, in care sunt stimulati sa-si exprime si sa-si sustina ideile, precum si sa asculte si respecte ideile celorlalti, sa se simta valorosi, sa experimenteze situatii noi, sa lucreze in echipa, sa colaboreze si sa realizeze importanta acestui lucru, sa-si dezvolte abilitati noi participand activ la crearea unui produs/ obiect propus chiar de ei, copiii vor putea simti utilitatea informatiilor pe care le detin, dorinta de invatare prin cercetare si descoperirea multiplelor conexiuni interdisciplinare.

La finalul cursului, copiii vor avea mai multa incredere in fortele proprii vazand ca se pot realiza fizic obiectele dorite, vor avea mai multe notiuni de baza dobandite, experimentate, vor simti efectul benefic al lucrului in echipa si vor fi mandrii de rezultatele lor.

**Activitate 3**

***Promovarea invențiilor și produselor***

Membrii participă anual la principalele saloane de inventică din România și din străinătate.

Facultățile, centrele de cercetare, stațiunile de cercetare și centrul de transfer tehnologic organizează periodic evenimente tip ”porțile deschise” în parteneriat cu operatorii economici din domeniul respectiv.

Se promovează invențiile realizate în cadrul clubului în colaborare cu inventatorii.

Printre instrumentele de promovare personalizate sunt:

* pliante personalizare
* promovarea în reviste specifice domeniului, pentru publicul român și străin
* filmări și transmisii în media (live/ înregistrate)
* acordarea unei vizibilități maxime în cadrul evenimentelor organizate
* promovarea directă în cadrul întâlnirilor cu agenții economici, diverși invitați

**Activitate 4**

***Simpozioane***

Pornind de la ideea că stimularea învăţării disciplinelor tehnice se poate realiza prin identificarea şi prezentarea principalelor invenţii tehnice care au influenţat constructiv evoluţia lumii, simpozionul îi motivează pe elevii participanţi să prezinte sub o formă aleasă de ei, marile descoperiri şi personalităţi ale tehnicii.